“اوٹ ءِ اِزّت” (رجانک)۔
بلوچی ءَ ترّینوک : بوھیر کُلانچی
سیاستدانے اوٹ ءِ لوٹگ ءَ کماشیں مردے ءِ گُوَر ءَ شُت ءُ آئی ءِ نیمگءَ ھزار کلدار ئیے شھاؤرت ءُ گُوَشت ئیے ” کماش! اے بری اوٹ ءَ من ءَ بہ دئے”
کماش ءَ گُوَشت : منی چُک من زَرّ نہ لوٹ آں بلے تو اگاں اوٹ لوٹ ئے گڑا من ءَ ھرے بگر ءُ بہ دئے.
سیاستدان ءَ اوٹ وَ لوٹگی ات آ پمیشا ھر ءِ زیرگ ءَ شُت بلے آئی ءَ بیست ھزار ءَ کمتر ھر رسگ ءَ نہ ات.
آ پد ءَ کماش ءِ گُوَر ءَ شُت ءُ گُوَشت ئیے ھر بیست ھزار ءَ انت ءُ من بیست ھزار ءَ ھرے زُرت ءُ ترا دات نہ کن آں بلے من ترا ھزار کلدار دات کن آں.
کماش ءَ گُشت: “منی چُک من ءَ چِد ءُ گیشتر سبک مہ کن.
تئ نِزّ ءَ من چہ ھرے ءَ کمتر آں وھدے ھر چہ بیست ھزار ءَ کمتر بہا نہ بیت گڑا من چون پہ ھزار کلدار ءَ بہا بہ بہ آں.